പ്രതീക്ഷയുടെ വളയം പിടിച്ച് റീന ഇന്നുമുതല് പ്ലസ് ടു പരീക്ഷയെഴുതും ഗുരുവായൂര്: നഗരസഭയുടെ ഹരിത കര്മ സേനയുടെ വാഹനത്തിെന്റ ഡ്രൈവറായ റീന 36 പ്ലസ് ടു പരീക്ഷയുടെ ഒരുക്കത്തിലാണ്. തിങ്കളാഴ്ച മുതല് ചാവക്കാട് ഗവ. ഹയര് സെക്കന്ഡറി സ്കൂളിലാണ് പരീക്ഷ.കുടുംബശ്രീ രംഗത്ത് സജീവമായതോടെയാണ് ജീവിതത്തില് മാറ്റങ്ങള് സംഭവിക്കുന്നത്. ആദ്യം 10ാം തരം തുല്യത പരീക്ഷ വിജയിച്ചു. ഇതിനിടെ സി.ഡി.എസ് പ്രതിനിധിയായി. വീട്ടമ്മ മാത്രമായി ഒതുങ്ങിക്കഴിയാതെ തനിക്കും ചിലതെല്ലാം കഴിയുമെന്ന് ബോധ്യപ്പെട്ടത് ഈ കാലഘട്ടത്തിലാണെന്ന് റീന പറഞ്ഞു. ഭര്ത്താവും മക്കളും അടങ്ങുന്ന കൊച്ചു കുടുംബത്തിന് തന്നാല് കഴിയുന്ന പിന്തുണ നല്കാനായി ഒരു തൊഴില് കണ്ടെത്താന് ശ്രമം തുടങ്ങി. കുടുംബശ്രീയുടെ സഹായത്തോടെ ഡ്രൈവിങ് പഠിച്ച് നഗരസഭയുടെ ഹരിത കര്മ സേനയുടെ വാഹനത്തിെന്റ ഡ്രൈവറായി. 10ാം ക്ലാസില് ഒതുങ്ങാതെ കൂടുതല് പഠിക്കണമെന്ന മോഹമുദിച്ചത് ഈ ഘട്ടത്തിലാണ്. ക്ഷേമകാര്യ സ്ഥിരം സമിതി അധ്യക്ഷ ഷൈലജ സുധെന്റ പിന്തുണ കൂടി ആയതോടെ പ്ലസ് ടു തുല്യത പരീക്ഷയെഴുതാന് തീരുമാനിച്ചു. ഭര്ത്താവ് കോട്ടപ്പടി മമ്ബറത്ത് വീട്ടില് സുഭാഷിന് വെല്ഡിങ് ജോലിയാണ്. മകന് അതുല് കൃഷ്ണ പ്ലസ് വണിലും മകള് കൃഷ്ണേന്ദു 10ലും പഠിക്കുന്നു. കോവിഡ് കാലത്തിെന്റ പരിമിതികള്ക്കിടയിലും ജോലിയും പഠനവും മുന്നോട്ട് കൊണ്ടുപോയി. ഓണ്ലൈനിലൂടെയായിരുന്നു പഠനം. തെന്റ അനുഭവം പങ്കുവെച്ച് മറ്റു പലരേയും തുടര് പഠനത്തിെന്റ വഴിയിലേക്ക് റീന കൊണ്ടുവന്നിട്ടുമുണ്ട്. പ്ലസ് ടു കഴിഞ്ഞാല് ബിരുദത്തിന് ചേരാനാണ് ആഗ്രഹമെന്ന് റീന പറഞ്ഞു. പ്ലസ് ടുവിന് 30ഉം പ്ലസ് വണിന് 36ഉം ഉള്പ്പെടെ നഗരസഭയില്നിന്ന് 66 പേരാണ് തുല്യത പരീക്ഷ എഴുതുന്നുത്.